钦定古今图书集成/理学汇编/学行典/第046卷 > 朱子全书 > 《答张敬之》
## 钦定古今图书集成/理学汇编/学行典/第046卷 > 朱子全书 > 《答张敬之》

问：“孟子谓‘乃若其情则可以为善，而周子有五性感
动而善恶分’，是又以善恶于动处并言之。岂孟子就
其情之未发，而周子就其情之已发者言之乎？”曰：“情
未必皆善也。然而本则可以为善，而不可以为恶，惟
反其情，故为恶耳。孟子指其正者而言也，周子兼其
正与反者而言也。庄子有‘遁天倍情’之语，亦此意也。”